text: 45 millioner kroner - det er buddet på Billund Travbane
  12 januar 2016 kl. 10.04
  Et salg af Billund Travbane vil indbringe 45 millioner kroner og muligheden for at fortsætte hestesporten og løbene på banen i resten af 2016. 
  Det er det tilbud en generalforsamling  skal tage stilling til tirsdag aften på en ekstraordinær generalforsamling i Billund Trav A/S.
  - En køber, som jeg ikke inden generalforsamlingen i aften kan oplyse hvem er, har budt 45 millioner kroner for for banen - og vil lade aktiviterne fortsætte hele 2016. Det siger bestyrelsesformand for Billund Trav, Per Hansen, til TV SYD.
  Han tilføjer, at bestyrelsen ikke har nogen indstilling med til generalforsamlingen om hvrken at sige ja eller nej til et salg.
  - Det bliver lagt frem - og så er det helt op til generalforsamlingen at afgøre, om travbanen skal sælges, siger bestyrelsesformand Per Hansen.
  Billund Travbane har det seneste halve års tid være truet af lukning på grund af ændringer af fordelingen af indtægterne fra spillet på heste. Flere gange er travbanen både dømt nedlagt og reddet.
   
  .
  